Austerrike - Wikipedia

# Austerrike

### Frå Wikipedia – det frie oppslagsverket

Republikken Austerrike (Österreich) er ein republikk (føderasjon) i Sentral-Europa beståande av ni delstatar. Det er omgjeve av land på alle sider og grensar mot Liechtenstein og Sveits i vest, Italia og Slovenia i sør, Ungarn og Slovakia i aust, og Tyskland og Tsjekkia i nord.

[endre]

Republik Österreich

Flagg | Riksvåpen

Nasjonale motto: Ukjent
Offisielle språk | Tysk
Hovudstad | Wien
Styresett President Kanslar | Forbundsrepublikk Heinz Fischer Alfred Gusenbauer
Flatevidd - Totalt - Andel vatn | 83 870 km² (115.) 1,3 %
Folketal - Estimert (2005) - Folketeljing (—) - Tettleik | 8 184 691 (89.) — 98/km² (78.)
Sjølvstende | 1156
BNP - Totalt (2005) - Per innbyggjar | 267,053 mrd. USD (35.) 32 962 USD (9.)
Valuta | Euro
Tidssone | UTC +1
Nasjonalsong | Land der Berge, Land am Strome
Nasjonaldag | 26. oktober
Internasjonal telefonkode | +43
Nasjonale toppdomene | .at

Kart over Austerrike

## [endre] Historie

Etter å ha vore erobra av romarane, hunnarane, lombardarane, ostrogotharane, bayerane og frankarane, kom Austerrike under habsburgarane i det 13. århundre. Denne slekta heldt fram med å regjere Austerrike inntil det 20. hundreåret.

Etter oppløysinga av det tysk-romerske riket i 1806 vart Austerrike utropa som keisarrike, og den siste tysk-romerske keisaren Franz, som samtidig var konge av Austerrike, heldt fram såleis som keisar av dette. Austerrike kom formelt i ein personalunion med kongedømet Ungarn (som allereie hadde vore under habsburgsk styre i fleire hundreår) i 1867, og unionen vart kjend som dobbeltmonarkiet Austerrike-Ungarn.

Denne staten vart oppdelt etter nederlaget i fyrste verdskrigen. Ungarn gjekk ut av unionen, og ei rekkje austerrikske provinsar, som Böhmen og Mähren, vart òg avstått då nye sjølvstendige statar oppstod i Aust-Europa.

Det resterande Austerrike vart republikk, mellom 1918 og 1919 offisielt kjend som Republikken Tysk Austerrike (Republik Deutschösterreich), deretter berre Republikken Austerrike. Landet var demokratisk fram til fascismen vart innførd etter oppstanden i Wien i 1934. Austerrike vart annektert av det nazistiske Tyskland i 1938, i det såkalla Anschluss. Etter andre verdskrigen vart Austerrike gjenoppretta som eigen stat, men var nøytralt, og tilhøyrde verken aust- eller vestblokka.

I 1995 vart Austerrike medlem av EU, og var frå og med 1999 òg ein del av den europeiske økonomiske og monetære union.

## [endre] Geografi

  For fleire detaljar om dette emnet, sjå Austerriksk geografi.

Austerriksk topografi

Med sin posisjon i Alpane er Austerrike i det store og heile eit fjelland. Dei sentrale alpane, Dei nordlege kalksteinsalpane og Dei sørlege kalksteinsalpane ligg alle delvis i Austerrike. Av det totale arealet (84 000 km²) er berre om lag ein fjerdedel lågland, og berre 32 % av landet ligg under 500 meter. Dei høga alpefjella i vest flatar gradvis ut mot dei låge slettene og åslendte landskapa i austlege delar av landet.

Austerrike kan delast inn i fem ulike område. Det høgastliggande områder er dei austlege Alpane, som utgjer 62 % av det totale arealet. Lågberga ved foten av Alpane og fjellkjeda Karpatane utgjer om lag 12 % av arealet. Dei austlege ormåda, som ligg rundt Den pannoniske sletta, utgjer òg om lag 12 % av landet. Nord for Donau, som renn gjennom heile landet på langs, ligg det den lågare fjellkjeden Böhmerwald, som utgjer 10 % av Austerrike. Den austerrikske delen av Wienbekkenet utgjer om lag 4 %.

Viktige byar er hovudstaden Wien, Salzburg, Innsbruck, Graz og Linz.

Dei seks høgaste fjella i Austerrike er:

| Namn | Høgd | Fjellkjede
--- | --- | --- | ---
1 | Großglockner | 3 797 m | Hohe Tauern
2 | Wildspitze | 3 768 m | Ötztaleralpane
3 | Weißkugel | 3 739 m | Ötztaleralpane
4 | Großvenediger | 3 674 m | Hohe Tauern
5 | Similaun | 3 606 m | Ötztaleralpane
6 | Großes Wiesbachhorn | 3 571 m | Hohe Tauern

### [endre] Klima

  For fleire detaljar om dette emnet, sjå Austerriksk geografi.

Størstedelen av Austerrike ligg i den kjølege tempererte klimasonen der fuktig vestavind dominerar. Siden Alpane dekkjer over halvparten av landet, har store delar av landet òg alpint klima. I austlege delar av landet, på Den pannoniske sletta og langs Donaudalen er klimaet meir kontinentalt med mindre regn enn i alpeområdet.

## [endre] Forbundsland

Austerrike er ein forbundsrepublikk inndelt i 9 forbunsland (delstatar) eller Bundesländer:

Navn | Hovudstad | Areal (km²) | Folketal
--- | --- | --- | ---
Burgenland | Eisenstadt | 3 965 | 276 400
Kärnten | Klagenfurt | 9 536 | 559 400
Niederösterreich | St. Pölten | 19 178 | 1 553 000
Oberösterreich | Linz | 11 982 | 1 387 000
Salzburg | Salzburg | 7 154 | 521 200
Steiermark | Graz | 16 392 | 1 191 000
Tirol | Innsbruck | 12 648 | 683 300
Vorarlberg | Bregenz | 2 601 | 356 600
Wien | Wien | 415 | 1 631 000

Sentral-Europa
Austerrike | Liechtenstein | Polen | Slovakia | Slovenia | Sveits | Tsjekkia | Tyskland | Ungarn

| Wikimedia Commons har ei samling filer som gjeld: Austerrike

Henta frå «http://nn.wikipedia.org../../../a/u/s/Austerrike.html»

Kategoriar: Austerrike | Land i Europa | EU-land

##### Views

- Innhaldsside
- Diskusjon
- Noverande versjon

##### Søk

##### På andre språk

- ‪Norsk (bokmål)‬
- Svenska
- Dansk
- Afrikaans
- Alemannisch
- አማርኛ
- Anglo Saxon
- العربية
- Aragonés
- ܐܪܡܝܐ
- Armãneashce
- Arpetan
- Asturianu
- Azərbaycan
- বাংলা
- Bân-lâm-gú
- Беларуская
- Беларуская (тарашкевіца)
- Boarisch
- Bosanski
- Brezhoneg
- Български
- Català
- Cebuano
- Česky
- Cymraeg
- Deitsch
- Deutsch
- Eesti
- Ελληνικά
- English
- Español
- Esperanto
- Euskara
- فارسی
- Føroyskt
- Français
- Frysk
- Furlan
- Gaeilge
- Gaelg
- Gàidhlig
- Galego
- ગુજરાતી
- Hak-kâ-fa
- 한국어
- Հայերեն
- हिन्दी
- Hornjoserbsce
- Hrvatski
- Ido
- Ilokano
- ইমার ঠার/বিষ্ণুপ্রিয়া মণিপুরী
- Bahasa Indonesia
- Interlingua
- Иронау
- Íslenska
- Italiano
- עברית
- Basa Jawa
- Kapampangan
- ქართული
- Kaszëbsczi
- Қазақша
- Kernewek
- Kiswahili
- Kreyòl ayisyen
- Kurdî / كوردی
- Latina
- Latviešu
- Lëtzebuergesch
- Líguru
- Lietuvių
- Limburgs
- Lingála
- Lojban
- Magyar
- Македонски
- Malagasy
- മലയാളം
- Malti
- मराठी
- Bahasa Melayu
- Монгол
- Ekakairũ Naoero
- Nederlands
- Nedersaksisch
- नेपाली
- 日本語
- Нохчийн
- Nouormand
- Novial
- Occitan
- O'zbek
- پښتو
- ភាសាខ្មែរ
- Piemontèis
- Plattdüütsch
- Polski
- Português
- Ripoarisch
- Română
- Rumantsch
- Runa Simi
- Русский
- Sámegiella
- संस्कृत
- Scots
- Shqip
- Sicilianu
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Suomi
- Tagalog
- தமிழ்
- Tetun
- ไทย
- Tiếng Việt
- Тоҷикӣ
- Türkçe
- Удмурт
- Українська
- اردو
- Vèneto
- Volapük
- Võro
- Winaray
- ייִדיש
- Zazaki
- Žemaitėška
- 中文